Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Hakkasin eelmine aasta paluma nö teadlikkuse anni eest.
Palusin järgmist:
"Jumal, ma ei taha Sind maha magada.
Ma ei taha, et kõik see erakordne, mida mu elus teed,
tunduks mulle vaid kui juhusena või et ma ei jaga üldse matsu."
Ma peame olema teadlikud ja mitte teadmatuses sellest,
mida Jumal teeb.
Mina usun, et Jumal tegutseb teis kõigis ja koguaeg,
kuid te pole ehk õppinud pöörama sellele tähelepanu.
Ütlesin kord Jumalale:
"Miks Sa ei võiks teha neid samu asju, mida Sa kord kunagi tegid?"
Jumal vastas: "Joyce, ma teen koguaeg midagi,
aga sa oled sellega liiga ära harjunud."
Seetõttu, isegi, kui olen taolistel konverentsidel,
mida olen pidanud tuhandeid,
siis isegi, et see kõik on uus teie jaoks,
on see minu jaoks miski, mida olen teinud aastaid ja aastaid.
Seetõttu pean täiesti teadlikult tajuma, et Jumala ligiolu on siin.
Me pole siin vaid lihtsalt mingis ruumis,
et näidata mind ja meid ka teles.
Jumala ligiolu on siin paigas
ja kui sa üldse tead midagi atmosfäärist
ja sellest, milline see on, kui see on täis kurjust,
või milline see on siis, kui see on täis Jumalat,
siis sa ka tead, et oled täna heas kohas.
Kuid siin on veel midagi, mida peaksid mõistma.
Sa oled püha.
Mike on ainus, kes sellega nõustus.
Olgu peale. Vaatame Heebrealaste 10:10
Me mõtleme tihti:
"Kui ma nii püha olen, miks ma siis nii ebapühalt käitun?"
No las ma siis öelda sulle!
Heebrealastele 10:10 (laiendatud tõlge)
"Vastavalt Jumala tahtele on meid tehtud pühaks..."
Mitte, et me saame alles pühaks või loodame olla pühad,
vaid meid on juba tehtud pühaks.
Las see sööbida su mällu, et meid on juba tehtud pühaks.
"...meid on pühitsetud läbi ohvri, mis toodi korra ja igaveseks
läbi Jeesuse Kristuse ihu."
Ehk siis, me pole pühad tänu enda käitumisele,
vaid tänu Jeesuse surmale ja ülestõusmisele,
kui vaid usume Temasse.
Kuid samas ainuüksi usust Temasse ka ei piisa,
sest lisaks sellele on veel palju teisigi asju,
millesse peame uskuma.
Me peame uskuma,
et meid on mõistetud õigeks Jumala ees
ja et meid on tehtud pühaks.
Peame uskuma, et Jumal armastab meid.
Me ei saa võtta vastu mitte midagi, mida Jeesus tegi me heaks,
kui me seda kõike isiklikult ei usu.
Teise ringi usk ei toimi.
See ei toimi vaid seetõttu, et su ema seda usub,
või et su vanaema seda usub.
Või et su sõber seda usub.
Sa pead küsima endalt, mida sina usud
ja kas sa usud ka elu pimedamail tunnil,
et Jumal armastab sind tingimusteta ja omab üht head plaani su elu jaoks?
Usud sa isegi keset oma kõige hullemat käitumist,
et oled läbi Kristuse endiselt õige Jumala ees?
See on midagi, millesse tuleb uskuda.
Mitte vaid siis, kui kõik on hästi.
Te panete mind täna ikka kõvasti pingutama.
Heebrealastele 10:14
"Sest üheainsa ohvriga on ta teinud pühitsetavad
jäädavalt täiuslikuks."
Jäädavalt täiuslikuks.
Ütle: "Sain sellele pihta!"
Sulle on antud vägi!
Nii et aja aga pea püsti ja selg sirgu
ning mine välja hoiakuga nagu sa tõesti usuks sellesse.
Jumal elab sinu sees!
Sa oled Jumala koda.
"Oh oleks juba ometi reede!"
Pole siin midagi - aja end aga püsti ja ela täiega ka esmaspäeval!
Ela täiega nii teisipäeval, kolmapäeval kui neljapäeval!
Sa ei vaja selleks vaid reedet, et olla õnnelik.
"Küll ma oleks õnnelik, kui saaks juba puhkusele!"
Aga miks me ei võiks olla õnnelikud juba praegu,
selle asemel, et oodata mingit muud aega?
Mina usun, et Jeesus pakub meile võimalust
tunda rõõmu ka tavalisest argipäevast, mis vahel võib olla üdini igav.
Luuka 10:19 ütleb: "Vaata, ma olen andnud teile..."
Mitte, et Ta saab andma,
aga Ta on juba andnud meile meelevalla.
"Vaata, ma olen andnud teile meelevalla
kõndida madude ja skorpionide peal
ja füüsilise ning vaimse jõu ja võime vaenlase kogu väe peal
ja miski ei tee teile iial kahju."
"Ma olen andnud..."
Ütle: "Mul on see olemas."
Lisaks sellele ütleb Piibel, et meid on õigeks mõistetud
ja pandud istuma taevastesse paikadesse.
Ma elan kahes kohas - mu jalad seisavad siin laval,
kuid vaimses mõttes istun ma taevastes paikades koos Kristusega.
Ma olen vaba, andeks saanud ja tark.
Jumala rahu on me päralt läbi Jeesuse Kristuse jne. jne.
Sa ei saa kunagi tuua esile midagi, mille olemasolust sa teadlikki pole.
Mul kulus nüüd liiga palju aega esimese punkti peale.
Kui ma olen nii püha ja nii ülimalt heas vormis,
siis miks ma ometi nii nadisti käitun?
See on üks protsess, kus meis peituv sillutab oma teed meist välja.
Aga kuidas siiski muuta oma käitumist?
Sakarja 4:6 on üks kirjakoht, mille ilmselt ära tunnete.
"See ei sünni väe ega võimu läbi, vaid minu Vaimu läbi,
ütleb vägede Issand."
Tuleb tuttav ette?
See on öeldud olukorras,
kus rahvas püüdis lõpetada templi ehitamist.
Nad olid omadega teatud maani jõudnud
ja siis kuidagi toppama jäänud.
Nad tahtsid selle ehituse lõpetada, kuid ei teadnud, kuidas,
mispeale Jumal ütleski:
"See ei sünni väe ega võimu läbi, vaid minu Vaimu läbi."
Nii et, Jumal tuleb mängu ja teeb midagi hämmastavat me sees.
Ühtpidi kogeme kõike seda head
ja siis jälle eksleme kuhugi kaugele, kus tundub, et midagi ei toimu
ja siis me koostame oma plaani nagu Aabraham ja Saara seda tegid.
Meil tekkib mõni geniaalne idee: "Vot see on see, mida tegema pean!"
Üks asi on teha midagi siis,
kui koged Püha Vaimu juhtimist selleks.
Kui aga ütled: "Vot see on see, mida mina nüüd teen!",
siis see ei toimi kunagi.
See ei toimi kunagi
ja sa kurnad end nö lihaliku tegutsemisega ära.
Parim näide, mida siinkohal tuua võin,
on see, kui kuulsin sõnumeid sõnades peituvast väest.
See tõi mind meeleparandusele,
sest mul oli enne ikka päris suur suu, mis töötas enam-vähem täistuuridel.
Kui sul on and millekski,
siis sellest võib saada ka su suurim puudus.
Uskuge mind - ma oskan rääkida!
Aamen?
Nii et, kui kuulsin sõnade väe kohta
ja sellest, et elu ja surm on keele võimuses...
Sest varem ma muudkui näägutasin: "Sa poleks pidanud seda ütlema!",
või: "Miks sa nii ütlesid?"
Nii et, kuuldes neid sõnumeid sõnadest
otsustasin: "Nüüd aitab!
Lähen koju ja hoian oma suu kinni!"
Mul oli plaan valmis, kuidas olla püha ja käituda hästi,
kuid kuna me lihalik loomus on pidevalt tasakaalust väljas,
ei öelnud ma enam kohe üldse midagi.
Noogutasin lihtsalt kaasa.
Kuniks inimesed hakkasid küsima: "Mis sul viga on?"
Ja ma mõtlesin: "Mulle aitab!
Te pole rahul, kui ma räägin
ega pole rahul ka siis, kui ma ei räägi!"
Teine asi, mida ma ei mõistnud
ja usun, et teile on sellest abi -
mida vaiksemaks ma teadlikult jäin, seda enam masendunud ma olin.
Ja ma mõtlesin: "Mida värki?
Püüan ju teha nii nagu usun, et Jumal minult ootab!
Miks ma siis nii masendunud olen?"
Ja see on see, mida Jumal ütles:
"Sa hoiad küll suu kinni, kuid seespidiselt on kõik endine."
Ma püüdsin ise muuta end Jeesuse sarnaseks,
kuid Piibel ütleb, me peame muutuma oma meelte uuenemise kaudu.
Mu sõnad ei saanud muutuda enne,
kui ma ei lasknud Jumalal muuta oma mõtteviisi.
Jumala arm on see, mis meid muudab,
mitte me oma töö ja jõupingutused.
Sa küsid: "Aga mis siis minu osa on? Ma pean ju ikka ka midagi tegema!"
Siit need tulevad - neli asja.
Usu.
Julge uskuda, et Jumal muudab sind.
Ma tahan, et Jumal muudaks mind ja ma olen palunud seda Ta käest.
Tahan olla see, kes Tema tahab, et ma oleks.
Usun, et Ta teeb oma tööd ja ma muutun ajaga üha paremaks.
Usun, et Jumal muudab meid sellistel imeväikestel viisidel,
mida me isegi ei näe või ära ei tunne.
Seetõttu peadki vahel vaatama tagasi, et näha, milline sa olid 10 a. tagasi,
mõistes: "Wau! Jumal on tõesti teinud mu sees oma tööd!"
Nii et esiteks - usu.
Teiseks - uuri Jumala Sõna.
Ma ei öelnud - loe Jumala Sõna.
See on tore ja seda peab ka tegema,
kuid ma räägin Jumala Sõna uurimisest.
Isegi, kui see on vaid 15-30 min. päevas - uuri seda!
Ära loe või uuri Piiblit kvantiteedi, vaid kvaliteedi põhiselt.
Püsi seal seni, kuni võid öelda: "Ma täna tõesti õppisin midagi.
Ma nägin midagi, mis mind julgustas."
Ära lihtsalt torma Piiblist läbi,
olles lõpp uhke enda üle, et lugesid 3-4 peatükki,
samas kui sa ei mäleta grammigi sellest, mida lugesid.
Aamen?
Osale mõnes piiblitunnis, uuri Jumala Sõna.
On tore, kui kuulad jutlustajaid ja vaatad ka minu saateid,
kuid ma tahan, et uuriksid ka ise Jumala Sõna.
Vabandus: "Ma ei mõista Piiblit!" ei lähe arvesse.
Tänapäeval on enam kui küll kaasaegses tõlkes Piibleid neile,
kes ütlevad, et ei saa sellest aru
ja ka igasugu muid raamatuid ning materjale,
mis aitavad sul Piiblit uurida.
2 Korintlastele 3:18
"Aga meid kõiki,
kes me katmata palgega vaatleme Issanda kirkust peegeldumas,
muudetakse samasuguseks kujuks kirkusest kirkusesse.
Seda teeb Issand, kes on Vaim."
Seega, kuidas me muutume? Vaadates Jumala Sõnasse!
Me näeme sealt, milline on Jeesus ja millised me pole
ning saame paluda: "Jumal, ma tahan seda muutust.
Kas Sa palun aitaks mind ja teeks oma töö mu sees?"
Ja siis Jumal asub tööle.
Aamen?
Tõsi, Ta kasutab selleks teatud vahendeid,
millest me just eriti vaimustunud pole.
"Oo Jumal, aita mul armastada kõiki!"
"Aita mul armastada isegi neid, kes pole armastusväärsed!"
Arvad sa tõesti, et see sünnib siis läbi selle,
et Jumal ümbritseb sind väga armastusväärsete inimestega?
Kui tahad õppida armastama neid, kes pole armastusväärsed,
pead ka viibima mittearmastusväärsete inimeste seas.
"Oo Jumal, aita mul olla kannatlik."
Palusid endale just jama kaela.
Aamen?
Jne. jne. - saate aru küll.
Jaakobuse 1:21 - ma armastan seda kirjakohta.
"Seepärast pange maha kõik rüvedus ja rohke kurjus
ning võtke tasaduses vastu sõna, mis teisse on istutatud
ja suudab päästa teie hinge."
See ei tähenda väge sündimaks uuesti,
sest seda sa oled juba teinud.
Su vaimuga on kõik korras - sul on see juba olemas!
Kuid hing on see, mis vajab veel päästmist.
Mu meeled, mu tahe, mu tunded.
Jumal tegutseb me vaimus, liikudes seejärel läbi me hinge
ja läbi me keha meist väljapoole,
et ka maailm võiks saada kasu sellest, mida Kristus on me elus teinud.
Lähene maailmale austuse- ja alandliku meelsusega.
Ma ise vajan seda.
Ma vajan seda.
Üks mu saatjatest - Penny, on kuulnud mu õpetusi üle 30 aasta.
32-33 aastat.
See on ikka pikk aeg, mille jooksul kedagi kuulda.
Kuid ta istub ja kuulab, teeb märkmeid
ja on elevil, otsekui kuuleks midagi esimest korda.
Ta ütleb: "Ma kuulen alati midagi uut."
"Ma kuulen alati midagi uut."
Üks asi, mida ma tema juures tohutult hindan, on see,
et kõike, mida ta kuuleb, püüab ta ka kohe oma elus rakendada
Me peame lõpetama koosolekutel käimise
lihtsalt koosolekutel käimise pärast.
Sa lihtsalt raiskad oma aega, kui sa pärast kõike kuuldut ei rakenda.
Võimalik, et avastasid siin konverentsil,
et sul on teatud probleeme, millest sa enne teadlikki polnud.
Kuna nüüd aga oled teadlik neist, on sul ka vastutus nende suhtes.
Olles teadmatud millestki, kuulub meile teistsugune arm,
kui siis, kui oleme teadlikud sellest.
See ei tähenda, et pead püüdma end ise muuta,
kuid see tähendab, et võtad seda tõsiselt
ja ütled Jumalale: "Sa kõnetasid mind selle valdkonna osas
ja ma ei taha enam jääda endiseks.
Kuulsin seda kindla eesmärgiga, mistõttu tahan muutuda ja kasvada.
Usun, et Sina suudad mind muuta,
mistõttu hakkan uurima Su Sõna selle valdkonna suhtes."
Kui sul on tujutsemisega probleeme, pole mõtet uurida edukuse kohta.
Halloo?
Kui oled suure suuga, pole mõtet uurida edutamise kohta.
Võta Jumala Sõna nagu rohtu.
Kui mul on peavalu, siis ma ei pane sellele plaastrit peale.
Kuid see on see, mida osa kristlasi teeb -
nad on kodus täielik õudusunenägu,
samas kui kusagile koosolekule minnes
täielikud kullatükid.
"Nojaa, tore on ju muutuda, aga..."
Tead, mis? Ära muretse nii palju eesootava tagakiusu
või selle pärast, kas või millal toimub usklike ülesvõtmine.
Inimesed küsivad mu käest vahel, mida ma nende asjade kohta arvan?
Mina arvan, et peame olema iga päev valmis,
juhuks kui Jeesus peaks iga hetk saabuma.
Vahel oleme nii mures selle pärast, millal see kõik juhtub,
et hakkame end selleks ette valmistama
alles nädal enne, kui see juhtub.
Ma oleks Ta tulekuks sama valmis täna kui 20 aasta pärast.
Sest ainus viis, kuidas nagunii taevasse saada,
on läbi Jeesuse.
Uuri ja õpi asju, mida vajad.
Õpi armastuse ja vaimuviljade kohta.
Kui sa vaid teaks, millist vaeva ma näen,
et müüa õppematerjale uhkuse teemal.
Mitte keegi ei taha neid osta.
Eriti veel need, kes neid kõige enam vajaksid,
sest nad on liiga uhked,
et lasta kellelgi näha, kui nad neid ostavad,
andes neile sellega märku, et nad vajavad neid materjale.
Aeg koos Jumalaga.
Me vajame aega, et olla koos Jumalaga.
Aeg koos Jumalaga.
Sea Jumal esikohale ja korralda kõik muu selle ümber.
Alusta 5'st, 10'st, 15'st minutist päevas,
kuid eralda end mõneks ajaks,
võta mõni hea kristlik raamat või Piibel
ja ole lihtsalt koos Jumalaga.
Sest mida iganes ka keegi sulle ei õpetaks,
on ikka Jumal see, kes kogu selle loo kokku paneb
ja su elus toimima paneb.
Õpi ka järgima Püha Vaimu juhtimist.
Küsid nüüd, aga kuidas siis jääb distsipliini, enesevalitsuse
ja õigete valikute tegemisega?
Sõltumata sellest, kas tahad seda teha või mitte.
See kõik on samuti osa sellest.
Mis mulle taastamise juures kõige enam meeldib, on see,
et seal on palju erinevaid osi.
On osi, mida vaid Jumal saab teha ja osi, mida Ta ootab, et mina teeks.
Lisaks sellele veel Tema arm, ilma milleta ma ei suuda üldse midagi.
Siin üks kirjakoht, mille peale tahaks lausa karjuda.
Koloslastele 3:5
See ei pruugi ehk olla kõige parem kirjakoht,
kuid jagan seda sellegipoolest.
"Surmake nüüd need liikmed, mis on maa peal:
hoorus, rüvedus, kirg, kuri himu ja ahnus, mis on ebajumalateenistus."
Ehk teisisõnu - löö oma lihalik loomus maha!
Sa ütled: "Kuule, mulle meeldib see armu pool rohkem!
See, et Jumal teeb seda kõike minu eest.
Uskumise poolel pole ka väga viga,
aga see maha löömise koht mulle küll ei meeldi.
Muide, mida see üldse tähendab?"
See ei tähenda, et võtad piitsa
ja püüad endast midagi välja piitsutada.
Parim viis midagi tappa on seda miskit mitte toita.
Sest kui sa seda ei toida, siis see ka sureb.
Millega iganes sa ka harjunud poleks -
enesehaletsus, arutlemine, hirmu tundmine või muretsemine -
kui sa neile koheselt järgi ei anna, on esimeseks kogemuseks kannatus.
Mõtlesin, et sul on seda kergem kuulda,
kui selle täht haaval välja ütlen.
Kuid kui sa sellele pihta ei saanud, siis see sõna oli "kannatus".
Kellelegi ei meeldi kannatus, kuid tead, mis?
Vahel peab mõnda aega taluma ka ebamugavust...
Ma lähen üritan sealse saali poolega.
Vahel peab mõnda aega taluma ka ebamugavust,
mis ei kesta igavesti,
kuid vahel peab mõnda aega taluma ka ebamugavust,
lasteski oma lihalikul loomusel jonnida
ja samas öeldes talle: "Ma ei toida sind enam!"
Sama oli siis, kui tahtsin suitsetamisest loobuda.
Hakkasin juba 9-aastaselt suitsetama ja muud ei teinudki kui aga suitsetasin
Kui aga hakkasin teistele Piiblit õpetama,
pidin oma suitsetamist varjama,
mistõttu arvasin, et see asi peab muutuma.
Mitte et suitsetamine oleks hullem kui paljud muud pahed.
Piibel muide räägib palju rohkem sellest, kuidas mitte üle süüa
ja üldse mitte nii palju asjadest, mille me ise suureks ajame.
Oleks mul vaid veel tunnike, et teid siin tuunida.
Kuulake!
Mind ajab täiega närvi,
kui kellegi jaoks tulevad need asjad kergelt,
aga mina pean kannatama.
Dave tahtis ka suitsetamise maha jätta,
sest me mõlemad suitsetasime.
Ta ütles: "Ma suitsetan seni,
kuni Jumal mult' selle igatsuse ära võtab."
Ta ärkas järgmisel hommikul ja ütles: "Mul pole enam mingit suitsuisu!"
Aga mina? Ma pidin kannatama!
Nii et mitte kõik ei saa neid asju ühel ja samal moel.
Miks mina sellist läbimurret ja imet ei saanud?
Kuigi ma ei teadnud seda tookord, siis täna usun siiralt,
et Jumal viib mind vahel läbi raskematest asjadest,
et oskaksin mõista teid ja seda, millest te olete läbi minemas.
Sest see aitab mul jagada teiega viisidel,
mis on teile arusaadavad.
Esimesed päevad olid minu jaoks täiesti kohutavad.
Nädal hiljem oli pisut parem
ja kahe nädala pärast veel pisut parem.
Kuid 30 päeva möödudes
polnud mul enam suitsetamisprobleemi.
Jah, mul oli algul ebamugav,
kui tänaseks olen olnud sellest vaba 40 aastat!
Sa võid saada vabaks millest iganes,
kui vaid oled valmis uskuma, uurima Jumala Sõna,
veetma aega koos Jumalaga, järgima Püha Vaimu juhtimist
ja olema valmis taluma raskusi,
kus su lihalik loomus ei tunne end mõnda aega mugavalt,
sest sellest läbi minnes tunned end peagi jälle hästi.
Aamen?
Jumala tingimusteta armastus muudab kindlapeale me elusid.
Samas aga annab ka igatsuse distsiplineerida end
ja langetada õigeid otsuseid vastavalt Jumala Sõnale.
Me kõik peame muutuma, kuigi vahel on sellest läbiminek raske.
Seetõttu pakume sulle täna 4 CD'd "Kuidas tulla toime muutusega?"
Kui sul on hetkel rasked ajad
ja sul on tunne, et kõike raputatakse - sh sind ennast,
siis tea, et sa lähed sellest läbi ja pärast on kõik jälle hästi.
Ühtlasi pakume sulle võimalust muuta oma suusõnu,
õppides, kui oluline kaal neil on.
Pakume sulle raamatut "Muuda oma sõnu, muuda oma elu".
Need kõik on väga head materjalid,
mistõttu telli endale kindlasti ja hakka neid kohe uurima.
Saa teada, kuidas uuendatud meel eelneb uuendatud elule.
Telli endale Joyce 4 CD'd "Kuidas tulla toime muutusega?"
ja raamat "Muuda oma sõnu, muuda oma elu."
Mõista igas su sõnas peituvat väge
ja saa nende materjalide abil osa täisväärtuslikust elust,
mille Jumal on su jaoks valmis pannud.
Tellimisinfo on nähtav ekraanil.
Olen Sri Lankal, kus koos minuga on vabatahtlikud medtöötajad,
kes on panustanud oma aega, et tulla siia ja aidata hädasolijaid.
Kui ka sina oled medtöötaja - arst, hambaarst, medõde,
farmatseut või kiropraktik,
siis kaalu sinagi võimalust tulla appi inimestele,
kel muidu poleks mingit abi.
Mis te arvate - on see üks väärt asi teha?
Jaa!
Usud sa, et su mõtted on uitavad ja mõttetud?
Või mõjutavad nad sind rohkem kui arvatagi võid?
Jumala Sõna õpetab meile, kui olulised on me mõtted.
Minu uues raamatus "Meelte ühendused"
selgitan täpselt,
kuidas su mõtted on seotud kõige muuga su elus.
Kõik saab alguse mõtteist - isegi muutused, mille järgi igatsed.
Nii et, telli endale see raamat juba täna.
Ajakiri "Igapäevaelu rõõmud"
Head sõnumid maili peale
Joyce'i julgustavad artiklid
"Lootuse käsi" raportid
Telekava
Telli oma tasuta koopia Joyce'i kodulehelt
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele